burgasdotpro/wikipedia huggingface dataset:
The Rasmus

The Rasmus je fínska rocková hudobná skupina založená v roku 1994. Lídrom skupiny je Lauri Ylönen. Do povedomia širokej verejnosti sa dostala vďaka hitom ako napr. "„First Day of My Life“", "„No Fear“" alebo "„In the Shadows“".
Vznik a vývoj skupiny.
V roku 1994 keď skupina vznikla, všetci jej vtedajší členovia chodili ešte na strednú školu a boli známi len ako "Rasmus". Koncom roka 1995 vydali prvý album Peep, mali približne 100 predstavení vo Fínsku a v neďalekom Estónsku. Album im priniesol slávu po celej krajine neznámi hudobníci sa pomaly stávali hviezdami.
Druhý album Playboys vydala skupina v roku 1997, a rovnako ako Peep, sa stal vo Fínsku znova zlatým. Skupina vystúpila na festivale na helsinskom olympijskom štadióne.
Roku 2000 sa skupina premenovala na dnešný "The Rasmus". O rok neskôr vydala album Into, ktorý bol úspešný už aj v Nemecku a Dánsku. Potom sa skupina spoločne s HIM a Roxette vydala na turné po celej severnej Európe.
Ďalší album Dead Letters bol úspešný už celosvetovo, v roku 2004 vyšiel aj v USA. Vďaka nemu je The Rasmus vo svete najznámejšou fínskou hudobnou skupinou.
The Rasmus rozhodne nepatrí medzi štúdiové skupiny. Počas svojej postupne rastúcej popularity odohrali veľké množstvo koncertov. Vystupovali ako predskokani americkým Garbage, ale aj skupine Red Hot Chili Peppers.
V roku 2005 vydala ďalší album, Hide From The Sun, z ktorého pochádza aj hit No Fear.
V Septembri 2008 tu bol ďalší album s názvom Black Roses, singlom tohto albumu je Livin’ in a World Without You. S tohto albumu pochádzajú aj známe piesne Justify, Your Forgiveness a Ten Black Roses.
Ďalší album s názvom Best of 2001-2009 vyšiel v roku 2009. Tento výberový album obsahuje tie najlepšie piesne s albumov Into, Dead Letters, Hide From The Sun ,Black Roses a novinku naspievanú s Anette Olzon (ex - Nightwish) a to pieseň October &amp; April.
HIM

HIM môže byť:
Hippokrates (lekár)

Hippokrates alebo Hippokratés (z Kósu alebo z Kóu) (* asi 460 pred Kr. - † 370 pred Kr.) bol antický Grék považovaný za jedného z najvýznamejších lekárov všetkých čias, ktorý položil základy niekoľkých odborov medicíny. Bol najvýznamnejším predstaviteľom tzv. Kósskej školy. Je mu prisudzovaná stará vrstva zbierky lekárskych textov "Corpus hippocraticum", v ktorých odmietol povery a primitívnu liečiteľskú mágiu a položil základy medicíny ako vedeckého oboru.
"Corpus hippocraticum" priniesol okrem iného ideu lekárskeho tajomstva, ako je známe dnes. Bola súčasťou tzv. Hippokratovej prísahy.
Iné Hippokratove texty obsahujú autorovo vtedajšie klasické poňatie choroby ako nerovnováhy 4 základných telesných štiav: čiernej žlče (gr. melania cholé), žltej žlče (lat. bilis), krvi (lat. sanguis, gr. haima) a lymfy (lat. lympha, pôvod zo starogr. slova nympha). Túto teóriu neskôr prevzal a rozvinul Galenos.
Mikuláš Ladižinský

Mikuláš Ladižinský (* 13. október 1923, Matysová – † 3. máj 1987, Bratislava) bol slovenský herec.
Divadlo začal hrať ochotnícky v roku 1941 ako študent Vyššej lesníckej školy v Banskej Štiavnici, neskôr v bratislavskom súbore Akademik. Profesionálne pôsobil v rokoch 1950-1952 ako člen DPJ v Žiline, 1952-1953 Armádneho divadla v Martine, 1955-1963 UND v Prešove, 1963-1967 činohry Divadla Jonáša Záborského v Prešove. Od roku 1967 v slobodnom povolaní. Vo filme sa od roku 1965 objavoval prevažne v epizódnych úlohách, výraznejšiu postavu stvárnil len vo filme Zbehovia a pútnici režiséra Juraja Jakubiska.
Ivan Krivosudský

Ivan Krivosudský (* 1. marec 1927, Bratislava – † 4. december 2010, Trnava) bol slovenský herec.
V rokoch 19461948 študoval na Právnickej fakulte Univerzity Komenského. V roku 1951 absolvoval štúdium herectva na Štátnom konzervatóriu v Bratislave. Od roku 1949 bol členom činohry Novej scény v Bratislave.
Tibor Biath

Tibor Biath (* 12. máj 1925, Prešov – † 5. máj 2012, Bratislava) bol slovenský kameraman.
Po stredoškolských štúdiách začal študovať na FAMU v Prahe (1946 – 1949). Patrí k jej prvým absolventom odboru kamery. Od roku 1950 spolupracoval ako kameraman Štúdia krátkych filmov v Bratislave na krátkometrážnych filmoch rozličných druhov a žánrov. Od roku 1960 do roku 1989 bol kameramanom Štúdia hraných filmov. Súbežne spolupracoval aj s televíziou. 
Pri nakrúcaní hraných filmov spolupracoval so známymi slovenskými režisérmi Jozefom Medveďom, Petrom Solanom, Martinom Ťapákom, Ivanom Terenom, Andrejom Lettrichom, Jánom Zemanom a Ľudovítom Filanom. V televízii spolupracoval na filmoch "Rysavá jalovica, Alžbetin dvor", nakrúcal aj televízne seriály. 
Počas svojho pôsobenia v slovenskom filme nakrútil takmer 70 krátkych a 50 celovečerných a televíznych filmov. 
Tibor Biath zomrel 5. mája 2012 v Bratislave.
Ocenenia.
V roku 2005 mu prezident Ivan Gašparovič prepožičal štátne vyznamenanie Rad Ľudovíta Štúra III. triedy.
17. apríla 2012 mu Slovenska filmová a televízna akadémia udelila národnú filmovú cenu Slnko v sieti za výnimočný prínos slovenskej kinematografii.
Stanislav Doršic

Stanislav Doršic (* 10. september 1943, Bratislava) je slovenský kameraman.
Ján Ďuriš

Prof. Mgr. Ján Ďuriš, ArtD. (* 22. apríl 1945) je slovenský kameraman.
Životopis.
Po ukončení štúdia na FAMU v Prahe sa kameramansky podieľal na tvorbe dokumentárnych filmov, v oblasti hranej tvorby debutoval v roku 1979 filmom Jána Zemana "Hra na telo". Jeho najzaujímavejšie projekty vzišli zo spolupráce s Jurajom Jakubiskom. Jeho práca na filme "Nejasná zpráva o konci světa" bola na MFF v Montreale ocenená Cenou za kameru. Od septembra 2003 je vedúcim Ateliéru kameramanskej tvorby a fotografie na VŠMU (profesor od roku 2005).
Hradby

Hradby sú obranné múry okolo hradu alebo okolo mesta. Je to druh opevnenia, ktoré sa používalo približne do stredoveku. Chránili mestá pred nájazdmi vojsk. Ich význam bol najmä v dobách, keď vo vojne zohrávala najdôležitejšiu úlohu pechota a jazda. So zvyšujúcim sa používaním strelných zbraní sa pomaly ich zmysel strácal.
Stavali sa už v staroveku. 
Na Slovensku boli ich predchodcami hlinené valy. V Uhorsku smeli od 13. storočia hradby stavať z miest len kráľovské mestá (civitas). V renesancii hradby nahradil bastiónový systém. Na Slovensku sa hradby začali spravidla búrať v 18. storočí, pretože stratili opodstatnenie. Zvyšky sa zachovali najmä v Bratislave, Trnave, Banskej Bystrici, Kremnici, Levoči, Bardejove, Podolínci, Skalici a Košiciach.
Kostol Najsvätejšej Trojice (Trnava)

Kostol Najsvätejšej Trojice (jezuitský) v Trnave.
Kostol slúžil pôvodne reholi trinitárov, ktorí sa v Trnave usadili v roku 1712. Vysvätený bol v roku 1729 kanonikom Jánom Okoličánim. Po zrušení rehole pripadol kostol a kláštor jezuitom, ktorí ho opravili v roku 1875. Jednoloďová stavba má lunetovú klenbu, dosadajúcu na mohutné pilastre vytvárajúce plytké bočné kaplnky. Výzdobe dominuje obraz zakladateľov rehole trinitárov na hlavnom oltári od maliara F.A. Maulbertscha z roku 1778.
Kostol Najsvätejšej Trojice

Kostol Najsvätejšej Trojice alebo Kostol Svätej Trojice je názov mnohých kostolov, napríklad:
Katedrála svätého Jána Krstiteľa

Katedrála sv. Jána Krstiteľa môže byť:
Slovensko:
Francúzsko:
India:
Írsko
Kanada:
Poľsko:
Spojené kráľovstvo:
Taliansko:
USA:
Pozri aj: Katedrála sv. Jána
Kostol svätého Jakuba (Trnava)

Kostol svätého Jakuba nazývaný aj Františkánsky kostol je jednoloďový barokový kostol s kláštorným komplexom v Trnave.
Stavať sa začal v roku 1632 na mieste staršej gotickej stavby. Konečnú podobu získal v roku 1712. Mesto dalo pristaviť druhú polovicu uličného krídla v roku 1749. Kostol má dĺžku 54,4 m, šírka hlavnej lode je 16,9 m a výška 16,8 m. Maximálna šírka svätyne je 11,4 m a jej výška je 15,3 m.
Predpokladá sa, že v prvej polovici 13. storočia, ešte pred príchodom františkánov do Uhorska, stál na mieste dnešných objektov kláštor iného rádu, pravdepodobne benediktínske opátstvo. Františkáni prišli do Trnavy niekedy v 30. rokoch 13. storočia a pravdepodobne sa usadili v menšom dome pri kostolíku sv. Heleny, kde stál mestský špitál.
Potenciometer

Potenciometer je elektrická súčiastka - "regulovateľný delič napätia" (odoberá sa napätie len z určitej časti odporu, ktorým preteká elektrický prúd).
Vo svojej podstate ide o variabilný rezistor s pripojeným bežcom, ktorý je v kontakte s odporovou vrstvou a ktorý je vyvedený na samostatný vývod.
Delenie potenciometrov.
Podľa spôsobu, akým sa dá bežcom pohybovať:
Podľa vyhotovenia odporovej dráhy:
Podľa priebehu odporu (zmena odporu pri lineárnej zmene natočenia/posunutia) - nezanedbateľné rozšírenie majú však len prvé 2:
Zvláštne vyhotovenia.
Potenciometrický trimer - potenciometer určený na jednorazové (alebo občasné) nastavenie parametrov nejakého obvodu. Zväčša sa ladí skrutkovačom.
Potenciometer s vypínačom - obsahuje spínač, ktorý spína (rozopína) v krajnej polohe natočenia bežca potenciometra. Využíva sa napríklad pri niektorých rozhlasových prijímačoch, kde nastavenie hlasitosti na nulu spôsobí vypnutie prístroja.
Potenciometer s odbočkou - má vyvedené ďalšie vývody, ktoré sú v istých bodoch pripojené k odporovej dráhe.
Tandemový potenciometer - dva potenciometre so spriahnutými bežcami. Využíva sa pri spoločnej regulácii hlasitosti oboch kanálov stereofónneho systému.
Reostat - len s dvoma vývodmi, t. j. s vyvedeným bežcom a len jedným koncom odporovej dráhy
Elektronický potenciometer - nie je súčiastkou, ale komplexným integrovaným obvodom, ktorý plní funkciu potenciometra. Regulácia sa nerobí natáčaním bežca, ale obvod je riadený cez digitálnu komunikačnú linku. Elektronický potenciometer umožňuje napr. digitálne ovládanie hlasitosti.
Zdroje.
Křišťan, L., Vachala, V.: Příručka pro navrhování elektronických obvodů. Praha, SNTL 1982, s. 58-64
Františkánsky kostol

Františkánsky kostol môže byť:
kostol na Slovensku:
kostol v Rumunsku:
Františkánsky kláštor (Trnava)

Františkánsky kláštor je kláštor františkánov v Trnave. Súčasťou kláštorného komplexu je kostol svätého Jakuba.
Františkánsky kláštor

Františkánsky kláštor môže byť:
Trojičné námestie

Trojičné námestie je námestie:
Trojičné námestie (Trnava)

Trojičné námestie v Trnave je pomenované podľa sochy svätej trojice. Nachádza sa na ňom mestská veža, kultúrny dom, Divadlo Jána Palárika a pošta. 
Medzi ďalšie pamiatky patrí napríklad súsošie svätej Trojice z roku 1695 a viaceré meštianske domy.
Námestie svätého Mikuláša

Námestie svätého Mikuláša môže byť:
Robert Grant Aitken

Robert Grant Aitken (* 31. december 1864, Jackson, Kalifornia, USA – † 29. október 1951, Berkeley) bol americký astronóm, ktorý sa zaoberal štúdiom premenných hviezd. Uskutočnil prvé mikrometrické merania veľkého počtu komét a vypočítal dráhu mnohých dvojhviezd. Bol členom Národnej Akadémie vied a v rokoch 1930 až 1935 riaditeľom Lickovho observatória. V roku 1932 uverejnil veľký katalóg, ktorý obsahoval 17 180 dvojhviezd, z ktorých vyše 3 000 sám objavil.
Socha Svätej Trojice (Trnava)

Socha svätej trojice na Trojičnom námestí v Trnave. Podľa tejto sochy je pomenované i námestie. Súsošie bolo postavené v barokovom štýle v roku 1695. Socha bola počas obdobia komunizmu uschovaná a hrozilo jej zničenie. Po roku 1989 bola zreštaurovaná a vystavená na námestí tak, ako to vidno na obrázku.
Strunový nástroj

Strunové nástroje tvoria skupinu hudobných nástrojov, pri ktorých zvuk vzniká rozvibrovaním strún.
Strunu je možné rozochvieť priamo prstami alebo trsátkom, dreveným kladivkom hudobného nástroja alebo sláčikom. 
Vo väčšine strunových nástrojov sa vibrácie prenášajú do tela nástroja, ktorý často obsahuje nejaký druh dutej alebo uzavretej oblasti. Telo nástroja vibruje spolu so vzduchom v ňom, čo zosilňňuje vydávaný zvuk. Telá akustických strunových nástrojov je preto duté, aby mali lepšiu zvukovú projekciu. Niektoré, ako napríklad elektrická gitara a iné nástroje, ktoré sa spoliehajú na elektronické zosilnenie, však môžu mať telo z masívneho dreva.
Socha Svätej Trojice

Socha Svätej Trojice alebo Súsošie Svätej Trojice môže byť:
Mestská veža (Trnava)

Mestská veža v Trnave je jednou z najdôležitejších renesančných pamiatok mesta. Má štvorcový pôdorys v tvare masívneho hranola s ôsmimi nadzemnými podlažiami a celkovou výšku 57 metrov. Vyhliadková ochodza je vo výške asi 29 metrov. Nárožia a najvyššie podlažie sú zdobené diamantovým sgrafitom, na juhovýchodnej strane sú slnečné hodiny. Na výklenku nad vchodom je kruhový reliéf so symbolikou Krista.
Dejiny stavby začínajú dňa 28. júla 1574, keď sa mešťan a murársky majster "Jakub" zaviazal pred richtárom "Jurajom Schleglom", že vežu ktorú začne stavať aj dokončí. V rokoch 1666 a 1683 pri veľkých požiaroch zostala veža bez strechy, ale murivo sa zachovalo.
Na vrchole veže bol pôvodne mesiac s hviezdou. Tento symbol vystriedala socha Immaculaty niekedy medzi rokmi 1739 – 1742, tú však strhol víchor a na jej miesto sa 8. septembra 1791 dostala nová pozlátená medená socha v životnej veľkosti.Jej zvláštnosťou je, že má tvár s predu i zo zadu. Je to kvôli obave mešťanov, že Panna Mária bude bdieť len nad tou stranou, ktorej bude otočená tvárou a tým ostatným sa otočí chrbtom. Neskôr, v roku 1997 boli v útrobách tejto sochy nájdené dokumenty z 30 rokov minulého storočia. Tieto boli následne vyňaté a uložené v okresnom archíve.Nahradili ich aktuálnymi dokumentmi ako odkaz pre budúce generácie. Posledná rekonštrukcia fasády veže v r. 2004 jej vrátila pôvodný renesančný vzhľad.
V roku 1729 umiestnili na piate poschodie hodinový stroj z dielne "Franza Langera" odbíjajúci aj štvrťhodiny. Tri sto kilogramové závažia visia na 30 metrov dlhom lane a spúšťajú sa v priestore zaskleného hranola siahajúceho do tretieho poschodia. O hodinový stroj sa už niekoľko generácií stará hodinársky rod Nemčekovcov. Napriek úctyhodnému veku má hodinový stroj odchýlku len 30 sekúnd za 24 hodín.
V 1818 bol vytvorený nový vchod do veže nad ktorých bolo sgrafito Krista s nápisom "Nisi dominus custodierit civitatem, frustra vigilat, gui custodit eam" (Ak pán nebude ochraňovať mesto, darmo bude bdieť ten, kto ho ochraňuje).
V rokoch 1938 – 1941 vežu rekonštruuje firma "Pittel a Brausvetter" pri ktorej boli sgrafitá prekryté omietkou a socha bola znovu pozlátená v dielni "Petra Michaletza".
Ostatná rekonštrukcia prebehla v rokoch 1997 – 1998. Nachádza sa tu informačné stredisko a v útrobách veže je expozícia približujúca históriu mesta.
Mestská veža

Mestská veža môže byť:
Námestie svätého Mikuláša (Trnava)

Námestie svätého Mikuláša v Trnave patrí do historického jadra Trnavy, Starého mesta, nachádzajúce sa v mestskej časti Trnava-stred a je súčasťou Centrálnej mestskej zóny, ktorá je mestskou pamiatkovou rezerváciou. Na námestí sa nachádza Dóm sv. Mikuláša (tzv. „Hrubý kostol“ - medzi trnavčanmi) a budovy patriace k farnosti.
História.
18. storočie.
Trnavský sochár I. Melczer v roku 1731 postavil z vďaky z ukončenia moru na Námestí svätého Mikuláša Súsošie svätého Jozefa, ktoré je kultúrnou pamiatkou Trnavy.
20. storočie.
Námestie svätého Mikuláša sa stalo súčasťou mestskej pamiatkovej rezervácie koncom roka 1987, kedy bolo celé historické jadro mesta Trnava vyhlásené za mestskú pamiatkovú rezerváciu. Túto možnosť Mesto Trnava malo začiatkom 50-tych rokov 20.storočia, avšak bola zamietnutá.
Gymnázium Angely Merici

Gymnázium Angely Merici v Trnave. Budovu gymnázia dostala katolícka cirkev po revolúcii prostredníctvom reštitúcie. Počas komunistického režimu bola v budove vysoká škola.
V súčasnosti existuje 8-ročné aj 4-ročné gymnázium. 
Škola má okolo 450 žiakov a 38 profesorov.
Školský časopis „Gamburger“ získal viacero ocenení (najnovšie Štúrovo pero). 
Gymnázium založili sestry uršulínky.
Stavový diagram UML

Stavový diagram je typ diagramu v jazyku UML.
V stavových diagramoch sa používajú nasledovné symboly:
Diagram prípadov použitia

Diagram prípadov použitia (angl. use case diagram) je typ diagramu v jazyku UML.
UML nedefinuje štandardy zápisu prípadov použitia, grafické zobrazenie poskytuje iba najzákladnejší prehľad prípadov použitia alebo sád prípadov použitia. Každý prípad použitia opisuje jeden spôsob (dôvod) použitia systému z hľadiska používateľa. Súbor všetkých prípadov použitia potom reprezentuje všetky používateľské funkcie, ktoré budúci systém ponúkne.
Petronela Valentová

Petronela Valentová, za slobodna Dočolomanská (* 12. január 1952, Trnava) je slovenská herečka, jej brat bol herec Michal Dočolomanský, jej sestra bola herečka a hlásateľka Renáta Dočolomanská .
Zo života.
Pochádzala z desiatich súrodencov. Otec Rudolf (1899 – 1954) mal ešte z predchádzajúceho manželstva syna.
V roku 1974 absolvovala štúdium herectva na Vysokej škole múzických umení v Bratislave. V rokoch 1974 - 1978 členka Divadla pre deti a mládež v Trnave, od roku 1979 je členkou Slovenského komorného divadla (predtým divadlo SNP) v Martine.
Stavový diagram

Stavový diagram je:
Dopravný inšpektorát

Dopravný inšpektorát je organizačná zložka Policajného zboru Slovenskej republiky, pôsobiaca v územnom obvode okresu. Sídli tu dopravná polícia, prípadne s inými policajnými zložkami. Súčasťou dopravného inšpektorátu sú kancelárie
dopravnej polície slúžiace na evidovanie motorových vozidiel, riešenie dopravných priestupkov a iné pracoviská.
Medzinárodná astronomická únia

Medzinárodná astronomická únia (, skr. IAU, ) je medzinárodná organizácia, ktorá spája národné astronomické spoločnosti sveta. Je členom Medzinárodného vedeckého koncilu. Je medzinárodne uznávaná ako spoločnosť zodpovedná za pomenúvanie hviezd, planét, planétok a iných kozmických telies a fenoménov vo vedeckej komunite.
Slovenské euromince

Slovenské euromince alebo slovenské eurové mince sú euromince so slovenskou stranou, ktoré sú razené na zadnú (národnú) stranu mincí vyrazených na Slovensku a ktoré sú v platnosti od roku 2009, kedy Slovensko prijalo euro.
Slovensko je členom Európskej únie od mája 2004 a je členom Hospodárskej a menovej únie. V tretej fáze EMÚ je od roku 2009, dovtedy používalo vlastnú menu, slovenskú korunu.
Oficiálna verejná súťaž návrhov slovenských euro mincí sa uskutočnila v dvoch kolách. Uzávierka prvého kola bola 31. januára 2005, po ktorej Národná banka Slovenska (NBS) pozvala vybraných najlepších 10 návrhárov urobiť plastické reliéfy svojich návrhov. V druhom kole NBS začala verejné hlasovanie 12. novembra, ktoré trvalo do 20. novembra 2005 o výbere z desiatich návrhov, ktoré boli vybrané z vyše 200 príspevkov. 21. novembra boli zverejnené výsledky; najpopulárnejší návrh bol štátny Štátny znak Slovenska. 20. decembra 2005 bol oficiálne zverejnený návrh slovenských euro mincí na webstránke NBS.
19. augusta 2008 začala mincovňa v Kremnici raziť slovenské euromince pre potreby NBS a predávať sa začali v štartovacích balíčkoch 1. decembra 2008.
Na 1,2 a 5 centových minciach je vyobrazený vrch Kriváň vo Vysokých Tatrách ako ho navrhol Drahomír Zobek. Na 10, 20 a 50 centových je Bratislavský hrad ako ho navrhli Ján Černaj a Pavol Károly. A na 1 a 2 eurových minciach je portrét Štátny znak Slovenskej republiky, "Dvojkríž na trojvrší", ako ho navrhol Ivan Řehák. Na všetkých minciach je napísané slovo SLOVENSKO a na ich obvode je vyobrazených 12 hviezd európskej vlajky.
Dvojeurové pamätné mince.
Detaily sa nachádzajú v príslušnej sekcii.
Zberateľské neobehové mince.
10 eurové pamätné mince.
Materiál: striebro 90%, meď 10%; Priemer: 34 mm; Hmotnosť: 18 g; Hrana: Hladká s nápisom
20 eurové pamätné mince.
Materiál: striebro 92,5%, meď 7,5% ; Priemer: 40 mm; Hmotnosť: 33,63 gramov; Hrana: Hladká s nápisom
25 eurové pamätné mince.
Materiál: striebro 92,5%,
100 eurové pamätné mince.
Materiál: zlato 90%, striebro 7,5%, meď 2,5%; Priemer: 26 mm; Hmotnosť: 9,5 g; Hrana: Vrúbkovaná
Predchádzajúce pamätné korunové mince sa nachádzajú v príslušnej sekcii o Slovenských korunách.
Štátny pedagogický ústav

Štátny pedagogický ústav (ŠPÚ) je rezortný ústav Ministerstva školstva SR pre oblasti výchovy a vzdelávania vedecko-výskumného charakteru, ktorý odborno-metodicky usmerňuje základné a stredné školy.
Ústav pamäti národa

Ústav pamäti národa (skratka ÚPN) je špecializovaná dokumentačná, archívna a vedecko-výskumná verejnoprávna inštitúcia, ktorá zhromažďuje a spracováva všetky druhy informácií, vzťahujúce sa na dobu neslobody v rokoch 1939 až 1989 a sprístupňuje dokumenty po bývalých bezpečnostných zložkách štátu.
Ústav bol založený a riadi sa zákonom č. 553/2002 Z. z. o sprístupnení dokumentov o činnosti bezpečnostných zložiek štátu 19391989 a o založení Ústavu pamäti národa a o doplnení niektorých zákonov (zákon o pamäti národa).&lt;ref name="533/2002zz"&gt;&lt;/ref&gt; Iniciatíva zriadiť na Slovensku tento typ inštitúcie pochádzala od vtedajšieho poslanca Národnej rady SR a aktéra Nežnej revolúcie Jána Langoša, ktorý následne až do svojej smrti v roku 2006 pôsobil aj ako predseda jeho Správnej rady.
Prvoradou úlohou ÚPN je v zmysle zákona:
Myšlienka vzniku podobne špecializovanej inštitúcie sa vynorila už v súvislosti s koncipovaním federálneho lustračného zákona. Ústav mal od začiatku veľké existenčné/priestorové a personálne problémy, napriek tomu sprístupnil verejnosti viaceré základné materiály evidencie orgánov Slovenského štátu a orgánov totalitného Česko-Slovenska.
ÚPN medzinárodne spolupracuje s obdobnými inštitúciami z krajín strednej a východnej Európy, akými sú napr. Ústav pre štúdium totalitných režimov v Česku, Ústav národnej pamäti v Poľsku alebo Národná rada pre štúdium archívov Securitate v Rumunsku.
Timbuktu (bridž)

Timbuktu je bridžová konvencia používaná proti otvoreniu silným trefom. Niektoré páry ju používajú aj proti viacznačnému trefu, ale tam je menej účinná. Nejde o konštruktívnu hlášku, účelom je narušiť licitáciou súperom, keďže im uberá licitačný priestor. Zásah môže byť už zo štvorlistami a od 0 HCP.
Zásahy:
Odpovede sú: zalicitovanie najbližšej možnej farby je hľadanie farby partnera, ak sme ju našli, pasuje, inak licituje jednu z vlastných farieb na najnižšom možnom stupni.
Nevýhodou konvencie je, že pokiaľ súperi rovno zalicitujú konečný záväzok, tak partner často nevie, ktorý z variantov vlastne druhý partner má.
Timbuktu

Timbuktu môže byť:
Zinaida Nikolajevna Aksentievová

Zinaida Nikolajevna Aksentievová, (* 25. júl 1900, Odesa, Ukrajina – † 8. apríl 1969, Poltava) bola sovietska ukrajinská astronómka a geofyzička, ktorá sa venovala štúdiu slapových deformácii Zeme a výskumom jej rotácie. Študovala prílivový fenomén na Bajkalskom jazere a analyzovala 11ročné pozorovania zmien polohy olovnice v Poltave. Od roku 1951 bola členkou korešpondentkou ukrajinskej Akadémie vied.
V roku 1924 absolvovala Odeskú univerzitu. Potom pracovala v Odeskom observatóriu a od roku 1926 v Poltavskom gravimetrickom observatóriu. V roku 1951 sa stala jeho riaditeľkou.
Clippertonov ostrov

Clippertonov ostrov ( – doslova "Ostrov vášne") je neobývaný koralový atol o rozlohe v Tichom oceáne, na juhozápad od mexického pobrežia. Jeho súradnice sú 10º18' s. š. a 109º13' z. d.
Patrí Francúzsku, má postavenie „súkromného vlastníctva štátu“ a je spravovaný vysokým komisárom Republiky z územia Francúzskej Polynézie. 
V okolí ostrova sa lovia tuniaky. Okrem toho ostrov nedisponuje žiadnymi zdrojmi.
Najbližšou pevninou je mys Punta Tejupan v zálive Manzanilla v Mexiku. 
Vnútorná lagúna ostrova má obvod . Jej voda je kyslá a necirkuluje. Skala Clipperton vysoká je najvyšší bod ostrova.
Îles Éparses

Îles Éparses (de l'océan Indien) (doslova "Rozptýlené ostrovy (Indického oceána)") je oficiálny názov pre rôzne ostrovy v Indickom oceáne okolo Madagaskaru, ktoré sú územím Francúzska ako súčasť Francúzskych južných a antarktických území. 
Do januára 2007 to bolo samostatné „súkromné vlastníctvo štátu“ (ako dnes stále ešte ostrov Clipperton), podliehalo priamo francúzskej vláde, pričom od roku 1960 do roku 2004 boli spravované kolektívne prefektom departementu Réunion a od 3. januára 2005 boli spravované Generálnym správcom Francúzskych južných a antarktických území. 
Konkrétne ostrovy:
Alfonz X. (Kastília)

Alfonz X. Múdry (* 23. november 1221, Toledo – † 4. apríl 1284, Sevilla) bol v rokoch 1252-1284 kráľom kastílsko-leónskeho kráľovstva, španielsky prírodovedec, známy astronóm. Syn Fernanda III. Svätého a Beatriz de Suabia.
Známy je rozvíjaním španielskej vzdelanosti. Je autorom mariánskych veršov a napríklad diel "Coelestium motuum tabulae" a "Crónica General de Espana" (Všeobecná kronika Španielska).
V roku 1257 ho zvolili za rímskonemeckého kráľa. V roku 1282 ho zbavili koruny v prospech jeho syna Sancha IV. Chrabrého.
Hannes Olof Gösta Alfvén

Hannes Olof Gösta Alfvén (* 30. máj 1908, Norrköping, Švédsko † 2. apríl 1995, Djursholm) bol švédsky fyzik a astrofyzik, ktorý sa zaoberal najmä kozmickou elektrodynamikou. 
Významnou mierou prispel k vzniku a rozvoju modernej planetárnej kozmológie, hlavne prácami o prenose momentu pohybu z rotujúceho Praslnka na planéty účinkom magnetických polí na prahmlovinu a prácami o magnetosfére Zeme a iných telies.
V roku 1970 dostal Nobelovu cenu za práce v oblasti fyziky plazmy a jej interakcie s magnetickým poľom.
Bassas da India

Bassas da India (so súradnicami 21°30' j. š. a 39°50' v. d.) je skupina neobývaných ostrovov v južnej časti Mozambického prielivu, medzi Madagaskarom a pobrežím Mozambiku. Ich rozloha je a pobrežie je dlhé .
Od roku 1897 patria Francúzsku (dnes sú súčasťou Îles Éparses) a nárok na ne si robí aj Madagaskar. 
Keďže najvyšší bod má výšku iba , za prílivu ostrovy tvoria plytčinu, ktorá ohrozuje námornú dopravu. Podkladom je skala sopečného pôvodu. Na ostrove nie je žiaden prístav a nevykonáva sa tu žiadna hospodárska činnosť.
Europa (ostrov)

Europa je ostrov v Mozambickom prielive, s rozlohou . Pobrežie je dlhé a bez prístavu.
Ostrov je zalesnený a je na ňom prírodná rezervácia.
Od roku 1897 patrí Francúzsku (dnes súčasť Îles Éparses) a nárok si naň robí aj Madagaskar.
Ostrov je neobývaný, s malou vojenskou posádkou a personálom meteorologickej stanice. Má nespevnenú pristávaciu plochu o dĺžke .
Európa (rozlišovacia stránka)

Európa môže byť:
Europa

Europa môže byť:
Glorieuses

Glorieuses (po francúzsky "Îles Glorieuses") sú neobývané ostrovy s rozlohou a súradnicami 11 30 j. š., 47 20 v. d. severozápadne od Madagaskaru. Od roku 1892 patria Francúzsku (dnes súčasť Îles Éparses) a nárok na ne si robí aj Madagaskar.
Na dvoch z ostrovov je bujná vegetácia (ostrov "Glorieuse" a "Île du Lys"), tri sú iba skalnými útesmi. Na Glorieuse je vojenská posádka a meteorologická stanica. 
Povrch je nízky a rovný. Je tu nespevnená pristávacia plocha.
Juan de Nova

Juan de Nova (po francúzsky "Île Juan de Nova") je plochý ostrov s rozlohou v Mozambickom prielive, so súradnicami 17°03' j. š. a 42°45' v. d. 
Dnes je súčasťou francúzskeho územia Îles Éparses, ale nárok si naň robí aj Madagaskar. Má nespevnenú pristávaciu plochu o dĺžke . Ostrov nemá pôvodných obyvateľov. Je tu malá vojenská posádka a meteorologická stanica. 90 % plochy ostrova tvorí prírodná rezervácia. Jediný prírodný zdroj je guáno, ktorého sa ročne vyťaží 12 000 ton.
Tromelin

Tromelin (po francúzsky "Île Tromelin") je neobývaný ostrov na východ od Madagaskaru (súradnice: 15 52 j. š., 54 25 v. d.). Bol preskúmaný Francúzmi v roku 1776, dnes je súčasťou Îles Éparses. 1814-2004 bol spravovaný z Réunionu, dnes je spravovaný Generálnym správcom Francúzskych južných a antarktických území. Na ostrov si robí nárok aj Maurícius.
Je rezerváciou morských korytnačiek a je na ňom meteorologická stanica.
Ostrov nemá prístav. Je tu nespevnená pristávacia plocha dlhá . Terén je plochý, piesčitý, s osamotenými stromami. Najvyšší bod má výšku .
Igor Chamula

Igor Chamula (* 12. august 1943, Hnúšťa – † 9. január 2006, Rimavská Sobota) bol slovenským pedagógom a politikom.
Igor Chamula bol stredoškolským profesorom slovenského jazyka a literatúry. V rokoch 1992 až 1994 bol poslancom Národnej rady SR za Slovenskú národnú stranu. V rokoch 1995 až 1996 bol vedúcim služobného úradu Ministerstva školstva SR a od roku 1996 do roku 1999 bol kultúrnym atašé na veľvyslanectve SR v Belehrade a zároveň členom predsedníctva Matice slovenskej. Od roku 1999 do 2003 učil na gymnáziu v Rimavskej Sobote.V Rimavskej Sobote učil na SVŠ ruský jazyk už v školskom roku 1966/67
MacBook Pro

MacBook Pro je notebook spoločnosti Apple Computer založený na procesore Intel, nástupca modelov PowerBook s procesorom PowerPC G4. Prvý MacBook Pro bol predstavený 10. januára 2006 Stevom Jobsom a predával sa od februára 2006. Od 24. apríla 2006 je na trhu aj 17-palcový model. Modely MacBook Pro boli naposledny aktualizované 24. októbra 2006, odkedy sa dodávajú s procesormi Intel Core 2 Duo.
MacBook Pro bol prvý notebook Apple s procesorom Intel.
15-palcový MacBook Pro.
Súčasná verzia 15" MacBooku Pro obsahuje procesor Intel Core 2 Duo taktovanými na 2.16 alebo 2.33 GHz, pevný disk s 120-, 160-, alebo 200-GB, grafickú kartu ATI Mobility Radeon X1600, 1 až 2 GB RAM, 15.4-palcový monitor s natívnym rozlíšením 1440x900 bodov zabudovanú webovú kameru iSight. Počítač je dodávaný s operačným systémom Mac OS X 10.4, skupinou softvérových produktov iLife, softvérom na prehliadanie digitálneho obsahu FrontRow, a tiež diaľkovým ovládačom Apple Remote.
Počítač váži 2.54 kg a je výrazne podobný predchádzajúcej verzii 15-palcového PowerBooku, je však o čosi tenší (2.59 cm) a má mierne väčší monitor (15.4" oproti 15.2"). Obsahuje porty FireWire (FireWire 400 i 800) a USB 2.0 a tiež slot pre novú generáciu rozširovacích kárt ExpressCard (nástupca PC karty, známej tiež ako PCMCIA).
Špecifikácia.
Core 2 Duo.
Zmeny oproti pôvodným modelom:
Nedostatky.
Oproti poslednej generácii Powerbookov má nový 15" MacBook Pro niekoľko nedostatkov. MacBook Pro nemá ani S-video port (dostupný prostredníctvom adaptéra, ktorý sa predáva ako príslušenstvo) a modem (dostupný USB modem ako príslušenstvo). Monitor počítača má tiež o 60 bodov menšie vertikálne rozlíšenie ako posledné 15-palcové Powerbooky.
17-palcový MacBook Pro.
17-palcový MacBook Pro uvedený na trh 24. apríla 2006 má oproti 15-palcovému modelu tretiu zásuvku USB 2.0 a vyššie rozlíšenie displeja.
Špecifikácia.
Core 2 Duo.
Zmeny oproti pôvodnému modelu:
De facto

De facto je latinský výraz znamenajúci „v skutočnosti“ alebo „prakticky“. Jeho opakom je výraz de iure ("podľa práva").
Daniel Adam z Veleslavína

Daniel Adam z Veleslavína (* 31. august 1546, Praha – † 18. október 1599, Praha) bol český vydavateľ a spisovateľ.
Svojou činnosťou značne ovplyvnil českú literatúru, preto sa obdobie kedy pôsobil nazýva veleslavínska doba. Vyštudoval na pražskej univerzite, neskôr na nej prednášal. Oženil sa s dcérou kníhtlačiara Melantricha a zdedil po ňom tlačiareň. Má zásluhy na vydaní mnohých českých diel. 
Bol tajným stúpencom Jednoty bratskej. Jeho hlavná činnosť nespočívala v písaní, ale hlavne v organizácii, oprave a prekladoch. Výrazne prispel k rozvoju českého jazyka. Získal šľachtický titul.
Dielo.
Vydavateľská činnosť.
Túto jeho činnosť možno považovať za výrazne významnejšiu ako vlastnú tvorbu. Zaslúžil sa o to, aby bola vydaná Bible kralická, ktorá vyšla v šiestich zväzkoch (od r. 1579). Čeština, ktorou bola Bible kralická preložená je považovaná za vzor literárneho jazyka. Stala sa vzorovým jazykom jazyka na Slovensku, takzvaná bibličtina.
Dychový nástroj

Dychové nástroje tvoria skupinu hudobných nástrojov, pri ktorých zvuk vzniká rozochvievaním vzduchového stĺpca. Výška tónu závisí od parametrov stĺpca, ktoré sa menia napríklad rôznym zakrývaním a odkrývaním dierok na nástroji.
Delenie dychových nástrojov.
Delenie nástrojov na drevené a plechové pochádza z histórie, dnes sa napr. priečna flauta alebo saxofón vyrábajú z kovu, hoci patria medzi drevené dychové nástroje.
Efébia

Efébia bola dvojročná vojenská služba v Starovekom Grécku, ktorú musel aténsky občan absolvovať po dovŕšení 18. roku. Prvý rok bol cvičený v zbrani, druhý rok slúžil v posádkach opevnených miest. Efebovia tvorili oddiely pechoty a jazdy, zúčastňovali sa národných slávností a v divadle mali vyhradené miesta. Efébia bola zavedená aj v iných gréckych mestských štátoch a jej dĺžka bola miestne a časovo rozdielna. Jej vojenský ráz časom mizol a cieľom sa stala fyzická výchova a duševné vzdelanie pod vedením inštruktorov.
Cieva (anatómia)

Cieva v zoológii a medicíne je všeobecné označenie pre kanálik, v ktorom prúdi kvapalina zabezpečujúca látkovú výmenu v telesných tkanivách. Cievny systém sa líši podľa živočíšneho druhu. Najdokonalejší je u človeka.
Spolu so srdcom tvoria uzavretú srdcovocievnu sústavu (kardiovaskulárny systém). 
Delenia.
Podľa druhu kvapaliny, ktorá v cieve prúdi:
Delenie krvných ciev podľa zloženia stien a funkcie:
Choroby.
Chorobami ciev sa zaoberá medicínsky odbor angiológia. Najzávažnejšie ochorenia ciev sú:
Mizéria (román)

Mizéria (vyšlo ako "Misery" 1987; slovensky "Mizéria" v 1991) je hororový román spisovateľa Stephena Kinga.
Dej.
Príbeh sa začína vo chvíli, keď úspešný a známy spisovateľ "Paul Sheldon" havaruje so svojím autom v snehovej búrke. Zachráni ho "Annie Wilkesová", ktorá je bývalou sestričkou. Odvedie ho do svojho domu, kde ho lieči, ale jeho prítomnosť pred vonkajším svetom utajuje. Z Annie sa vykľuje obrovský Paulov fanúšik a obdivovateľ, ktorý zbožňuje predovšetkým jeho diela o postave Misery. 
Keď sa Annie dozvie, že Paul práve dopísal ďalší príbeh s Misery, chce si ho bezpodmienečne prečítať. Dozvie sa, že Paul na konci príbehu nechá Misery zomrieť, pretože o nej už nechce písať.
Bývalá sestrička s kriminálnou minulosťou a duševnými problémami núti autora, aby príbeh prepísal a násilím ho drží vo svojom dome, fyzicky ho ničí a zavraždí aj niekoľko policajtov, ktorí pátrajú po zmiznutom autorovi.
Nakoniec sa ale Paulovi podarí uniknúť.
Adaptácia.
V roku 1990 bol nakrútený film "Misery nechce zomrieť" podľa knižnej predlohy. Režisérom bol Rob Reiner a hlavné postavy hrali James Caan ako "Paul Sheldon" a Kathy Batesová ako "Annie Wilkesová". Kathy Batesová získala za stvárnenie postavy ocenenie Academy Awards ako najlepšia herečka. Americký filmový inštitút zaradil film na 12. miesto v kategórii najhrôzostrašnejší film. Annie Wilkesová obsadila 17. miesto v rebríčku záporných postáv.
Cieva

Cieva môže byť:
Cieva (botanika)

Cieva v botanike je rad cievnych článkov spojených perforovanými koncovými stenami do tvaru trubice. Slúži na prenos vody a v nej rozpustených výživných solí z koreňa do stonky. Spolu so sitkovicami tvorí vodivé pletivo. U vyšších rastlín cievy a sitkovice tvoria cievne zväzky.
IEEE-488

IEEE-488 (HP-IB, GPIB) je štandardné rozhranie pre prepojenie meracích prístrojov s počítačom pre účely automatizácie merania.
História.
Hewlett-Packard pôvodne vyvinul rozhranie pre počítačmi riadené meracie systémy v roku 1960. Nazývalo sa HP-IB (Hewlett-Packard Interface Bus). HP-IB sa rýchlo stalo veľmi populárnym, preto z neho (normotvorná organizácia) organizácia IEEE (Institute for Electrical and Electronics Engineers) vytvorila štandard s označením GPIB (General Purpose Instrumentation Bus). Norma bola prevzatá aj v krajinách RVHP pod názvom IMS-2, avšak so zmeneným konektorom.
IEEE 488 bolo prvýkrát zavedené v roku 1978. Neskôr v roku 1980 bola pridaná do štandardu IEEE-488 nová vrstva a stará norma IEEE 488 bola premenovaná na "IEEE 488.1", nová dostala označenie IEEE 488.2.
"IEEE 488.2" zahrňuje minimálne požiadavky pre ovládače (kontroléry) a možnosti (funkcie) zariadení (rozpravac, posluchac, kontrolér). Takisto je v novej špecifikácii (oproti IEEE 488.1) podrobnejšie definovaný formát a kódovanie údajov, štruktúra komunikačného protokolu a správ medzi kontrolérom a zariadením.
Črty.
24 zbernicových vodičov sa delí na 4 skupiny:
Zariadenia môžu byť zapojené v zbernici do hviezdy alebo sériovo (sekvenčne) za sebou. V praxi je možné zapojiť maximálne 3 konektory jeden na druhý.
Alojz Hanúsek

Alojz Hanúsek (* 9. apríl 1939, Bratislava – † 31. marec 2000, Bratislava) bol slovenský kameraman.
Od roku 1957 pracoval ako asistent kamery v Štúdiu dokumentárnych filmov. V roku 1972 absolvoval štúdium filmovej a televíznej kamery na FAMU v Prahe. Od roku 1968 samostatne nasnímal desiatky hraných, dokumentárnych a televíznych filmov, pracoval s mnohými slovenskými režisérmi. Najvýznamnejšou je najmä jeho spolupráca s režisérom Dušanom Hanákom, kde prejavil citlivý prístup svojho obrazového videnia. Bol členom Slovenskej filmovej a televíznej akadémie, členom Slovenského filmového zväzu.
Niagarské vodopády

Niagarské vodopády (, ) sú známe vodopády na hranici Kanady a USA. Ležia na rieke Niagara v dvojmestí Niagara Falls v kanadskej provincii Ontário a Niagara Falls v americkom štáte New York. Rieka Niagara je dlhá iba 56 km a odvádza vodu z Erijského jazera do Ontárijského jazera. Niagarské vodopády majú tri navzájom oddelené časti: "Horseshoe Falls" (Konská podkova, kanadská časť vodopádov) a "American Falls" (Americké vodopády, americká časť vodopádov) a priľahlé "Bridal Veil Falls" (Svadobný závoj, americká časť vodopádov). Niagarské vodopády nie sú významné svojou výškou, ale mohutnosťou. S priemerným ročným prietokom /s sú najmohutnejšími vodopádmi v Severnej Amerike. Jazerá navštívi približne 10 miliónov turistov ročne.
Opis.
Horseshoe Falls sú vysoké 53 m, no American Falls sú vysoké iba 21 m, a to kvôli hromade skál, ktorá sa tam zosunula v roku 1954. Väčšie Horseshoe Falls sú široké 790 m, menšie American Falls 320 m. Maximálny prietok je až 5 700 m³/s. Počas leta, keď sa z rieky odvádza maximálne množstvo vody do elektrárne, prietok klesá na 2 832 m³/s a v noci sa ešte dokonca znižuje asi na polovicu. 
Vznik.
Za svoj vznik vďačia Niagarské vodopády ľadovej dobe, ktorá sa skončila asi pred 10 tisíc rokmi. Mohutný ľadovec, ktorý sa vtedy plazil z východnej Kanady až do okolia dnešných vodopádov, sa posúval po teréne ako obrovský buldozér, drvil pôdu a skaly a rozhŕňal ich navôkol. Prehlboval korytá riek a vytváral priehlbiny pre budúce jazerá, iné zase zahŕňal rozdrveným materiálom a nútil rieky hľadať si nové korytá. Potom, ako sa ľadovec začal topiť, voda z Veľkých kanadských jazier si po zahrnutí bývalého odvodňovacieho kanála začala hľadať novú cestu a vytvorila sa dnešná rieka Niagara. Keď novovytvorená rieka narazila na odolné vrstvy vápenca, tieto erodovali oveľa pomalšie ako nižšie položené mäkšie horniny, hlavne bridlica. Pretože spodná mäkká vrstva erodovala oveľa ľahšie, rieka podomlela hornú odolnú vrstvu a vytvorila vodopády. Pôvodne boli vodopády o niečo severnejšie, ale erózia ich postupne posunula o niekoľko kilometrov na juh. V súčasnosti tesne nad vodopádmi rozdeľuje rieku Niagaru ostrov Goat Island a vodopády sa tak delia na tri časti. Hoci erózia bola v tomto storočí inžinierskymi zásahmi spomalená, vodopády sa budú neustále približovať k Erijskému jazeru. Technici sa snažia tento proces čo najviac spomaliť.
Vladimír Holloš

Doc. Vladimír Holloš (* 10. marec 1941, Žilina) je slovenský kameraman.
V rokoch 19621967 študoval na Katedre kamery na pražskej FAMU.
Vladimír Ješina

Vladimír Ješina (* 16. máj 1927, Čepí – † 13. november 2020, Praha) bol slovenský kameraman.
Fernet

Fernet alebo horký likér je liehovina s rebarborou, myrhou a rumančekom a s nízkym obsahom cukru pôvodom z Talianska.
Základným alkoholom je vínny destilát ktorý sa prichucuje zmesou bylín a tmavú farbu získava od karamelu. Konkrétna receptúra sa líši od výrobcu k výrobcovi.
V bývalom Česko-Slovensku bol známy najmä fernet od firmy Stock z Plzne. V posledných rokoch pridalo fernet do ponuky viacero českých a slovenských likérok.
Lawrence Hugh Aller

Lawrence Hugh Aller (* 24. september 1913, Tacoma, Washington, USA – † 16. marec 2003) bol americký astronóm, ktorý sa zaoberal teoretickým a spektroskopickým výskumom atmosféry Slnka a hviezd, plynovými hmlovinami a určovaním obsahu chemických prvkov v kozmických telesách.
Narodil sa v meste Tacoma v štáte Washington. Nikdy nedokončil strednú školu a istý čas pracoval v bani na zlato. Ph.D. z astronómie získal v roku 1943 na Harvardovej univerzite. Do roku 1960 bol profesorom astronómie na Michiganskej univerzite a potom na UCLA, kde pomohol vybudovať Astronomickú katedru.
Vladimir Alexandrovič Aľbickij

Vladimir Alexandrovič Aľbickij (Владимир Александрович Альбицкий) (* 16. jún 1891 – † 15. jún 1952) bol ruský astronóm, ktorý sa venoval štúdiu radiálnych rýchlostí hviezd a výskumu premenných hviezd. Pracoval v astronomickom observatóriu v Odese a od roku 1922 v seizmickom oddelení Pulkovského observatória. Bol spoluautorom veľmi presného katalógu radiálnych rýchlostí 800 hviezd, objavil veľa spektrálnych dvojhviezd a desať planétok.
ISight

iSight je názov externej webovej kamery vyrábanej spoločnosťou Apple Computer od roku 2003 do roku 2006 a od roku 2005 i internej kamery, ktorá je súčasťou nových počítačov Apple; v súčasnosti sú ňou vybavené modely Cinema display, iMac, MacBook Air, MacBook a MacBook Pro.
Externá kamera iSight používa pripojenie k počítaču prostredníctvom FireWire a je ju možné pripojiť ku ktorémukoľvek zo súčasných prenosných a stolných počítačov, ako i monitorov firmy Apple. Kamera iSight je využívaná programom iChat AV (program pre instant messaging), a prípadne i programom iMovie pre nahrávanie videa. Pracuje aj s ďalšími aplikáciami, ako napr. Skype.
iSight disponuje snímačom CCD s uhlopriečkou 1/4 palca a rozlíšením 640x480 bodov, objektívom s clonou f/2.8 s troma optickými členmi, z toho dvoma asférickými. Objektív má automatické zaostrovanie od vzdialenosti 50 milimetrov a dokáže zachytávať video rýchlosťou 30 obrázkov za sekundu s 24-bitovou farebnou hĺbkou. Súčasťou iSight je zabudovaný mikrofón potláčajúci nežiaduci šum.
Externá kamera iSight je výnimočná svojim priemyselným dizajnom a podľa Apple i svojou vysokou kvalitou. Je kompatibilná s operačnými systémami Mac OS X, Microsoft Windows a GNU/Linux. Vstavaný mikrofón je však funkčný len v Mac OS X (kvôli použitému proprietárnemu audio protokolu). Interná kamera iSight pracuje plnohodnotne aj v operačných systémoch Windows XP a Windows Vista, keďže Apple poskytuje prostredníctvom Boot Camp ovládače pre tieto systémy.
Gəncə

Gəncə alebo Gäncä (; 19351989 Kirovabad) je druhé najväčšie mesto Azerbajdžanu na úpätí Malého Kaukazu s 302 500 obyvateľmi (2004).
900 (číslo)

Deväťsto je prirodzené číslo, ktoré nasleduje za číslom 899 a predchádza číslu 901.
V matematike.
900 je:
Prvočíslo

Prvočíslo je prirodzené číslo, ktoré je väčšie ako 1 a jediný deliteľ ktorého je číslo 1 a ono samo. Prirodzené čísla, ktoré nie sú prvočísla sa s výnimkou čísla 1 nazývajú zložené čísla.
Čísla 0 a 1 sa nepovažujú ani za prvočísla ani za zložené čísla. Každé prirodzené číslo, ktoré je väčšie ako 1, je buď prvočíslo alebo zložené číslo. Skúmaním vlastností prvočísel sa zaoberá teória čísel.
Začiatok radu prvočísel:
Mersennove prvočísla.
Istou skupinou prvočísel sú takzvané Mersennove prvočísla. Takéto prvočíslo sa dá zapísať v tvare 2"p"−1, kde "p" je tiež prvočíslo. Príkladmi na Mersennove prvočísla môžu byť prvočíslo 3 = 22−1 alebo 7 = 23−1. Čo je na nich také zaujímavé je skutočnosť, že takýchto prvočísel je zatiaľ odhalených pomerne málo, presne 52. Zatiaľ posledné bolo objavené 12. októbra 2024 a jeho vyjadrenie v desiatkovej sústave obsahuje 41 024 320 číslic. Toto číslo je zároveň najvyšším známym prvočíslom. Je výsledkom výrazu 2136 279 841−1.
Hľadanie prvočísel.
Na vytvorenie zoznamu prvočísel existujú rôzne algoritmy, napr. Eratostenovo sito.
Využitie.
Veľký praktický význam majú prvočísla v kryptológii.
Lesotho

Lesotho, dlhý tvar Lesothské kráľovstvo, je malý vnútrozemský štát v Afrike.
Hlavné mesto je Maseru.
Poloha.
Lesotho spoločne so Svazijskom tvoria dve enklávy v území Juhoafrickej republiky. Lesothské kráľovstvo je jedinou krajinou, ktorej celé územie leží vyššie ako 1 000 metrov nad morom. Najnižší bod má výšku 1 400 metrov. Povrch krajiny je tvorený náhornou plošinou z čadiča, jej výška na niektorých miestach dosahuje až Na východe a juhu sa zdvíhajú Dračie vrchy s najvyšším vrchom Lesotha, ktorý je zároveň najvyšším vrchom južnej Afriky. Meno tohto vrchu je Thabana Ntleyana (). Na severe krajiny sa rozprestiera pásmo Maloti, kde sa nachádza prameň najdlhšej lesothskej rieky Orange.
Vďaka hornatému povrchu krajiny sa niekedy Lesothu hovorí "africké Švajčiarsko".
Dejiny.
Pôvodnými obyvateľmi boli Krováci. Prišli sem v 1. tisícročí pred Kr. V 8. storočí Krovákov vytlačili bantuské kmene, patrili medzi nich Zuluovia, Matabeleovia a Ngunovia. V 19. storočí sa tu objavil bojový kmeň Sothov. Lesothské kráľovstvo bolo založené Mošešom, jedným zo sothských náčelníkov. V roku 1824 založil v Thaba Bosiu pevnosť, pomocou ktorej chcel čeliť nájazdom Grikov, ktorí v tejto oblasti hľadali otrokov, dobytok a slonovinu. Počet Mošešových poddaných sa rozšíril z 25 000 na 80 000. Mošeš vytvoril dobre vyzbrojenú jazdu, v roku 1833 pozval do krajiny misionárov, aby pomohli vzdelávaním zdvihnúť úroveň štátnej správy. Na kráľov podnet prevzali nad kráľovstvom v roku 1868 ochranu Briti. V roku 1884 zo sothského územia vytvorili protektorát Basutsko. V roku 1966 vzniklo nezávislé Lesothské kráľovstvo. Od tej doby sa udialo niekoľko štátnych prevratov a kríz. V roku 1970 zvíťazila vo voľbách Kongresová strana. Vtedajší premiér vyhlásil výnimočný stav a zosadil kráľa Mošeša II. K znovunastoleniu monarchie došlo v roku 1986, kedy prebehol vojenský prevrat.
Obyvateľstvo.
Príslušníci kmeňa Sotho tvoria 97 % obyvateľstva. Zvyšok sú Xhosovia- 18.000, Číňania- 5.000, Francúzi a Zuluovia.
Katolíci tvoria 45 %, Evanjelici 26 %, Anglikáni 19 % a tradičné viery 10 %.
Podľa štatistiky z roku 2014 je náboženská príslušnosť v Lesothe nasledovná: protestantizmus 47,8 % (letniční kresťania 23,1 %, lesothskí evanjelickí 17,3 %, anglikánski 7,4 %), rímski katolíci 39,3 %, ďalšie kresťanské cirkvi 9,1 %, ostatné náboženstvo 1,5 %, bez vyznania 2,3 %. Často ľudia praktizujú kresťanstvo spolu s tradičným náboženstvom (viacpočetná náboženská identita), prípadne tieto náboženstvá zmiešavajú v synkretizme. Tradičné náboženstvo – ide najmä o kult predkov – v Lesothe ale nie je tak viditeľné a ovplyvňujúce spoločnosť ako je to napríklad v krajinách západnej Afriky.
Džibutsko

Džibutsko, dlhý tvar Džibutská republika, je štát v Afrike. Jeho susedmi sú Eritrea, Etiópia, Somálsko.
Polohopis.
Džibutsko leží pri prielive Báb el-Mandeb medzi Červeným morom a Adenským zálivom. Povrch krajiny je prevažne hornatý, nížina sa nachádza len pri pobreží. Najvyšším vrchom je Musa Ali, ktorý je vysoký . V strednej časti Džibutska leží tektonická zníženina okolo jazera Assal, preliačina, hlboká 155 m pod úrovňou mora. V štáte neexistujú stále rieky, podnebie je horúce a značne suché, keďže leží v zrážkovom tieni Etiópskej vysočiny. Zrážky na území nikde nepresahujú 200 mm za rok. Priemerná teplota v januári je 30°C a v júli 35°C.
Dejiny.
Oblasť dnešného Džibutska obývalo postupne niekoľko rôznych kmeňov. Ako poslední krajinu ovládli Ísovia (Issovia) a Afari. Vďaka početným obchodným stykom s Arabmi prijali tieto dva kmene islam. V 19. storočí Francúzi najprv kúpili prístav Obock; v roku 1888 založili prístav Džibuti a ustavili nad ním protektorát. V roku 1896 vznikla kolónia Francúzske Somálsko. V rokoch 1940 až 1942 bolo územie okupované Talianskom. Od roku 1946 bolo zámorským územím Francúzska; v roku 1967 bola rozšírená miestna samospráva a územie bolo premenované na Francúzske pobrežie Afarov a Ísov (skrátene Afar a Issa). Samostatnosť získalo Džibutsko 27. júna 1977.
V 90. rokoch 20. storočia vyvolali Afari občiansku vojnu, ktorú sa podarilo ukončiť mierovou zmluvou v roku 1994.
Správne rozdelenie.
Džibutsko je rozdelené na 6 regiónov (krajov; vrátane hlavného mesta) a ďalej na 15 okresov.
Prehľad jednotlivých regiónov:
Hospodárstvo.
Hospodárstvo Džibutska je založené na službách. Oblasť služieb ťaží z polohy krajiny a jej významu ako zóny voľného obchodu severovýchodnej Afriky. Dve tretiny obyvateľov žije v hlavnom meste, zvyšok tvoria kočovné kmene žijúce vo vnútrozemí.
Džibutsko funguje ako oblastný dopravný uzol, aj ako medzinárodné prekladisko lodí a stredisko zásobovania. Krajina má nedostatočné prírodné zdroje a nerozvinutý priemysel. Je preto tiež silne závislá od zahraničnej finančnej pomoci a rozvojovej spolupráce, ktoré pomáhajú udržať stabilnú platobnú bilanciu a zväčšujúci potenciál pre budúci hospodársky rast. Miera nezamestnanosti pohybujúca sa medzi 40 až 50 percentami predstavuje závažný problém. Inflácia naopak nie je kvôli naviazaniu džibutského franku k americkému doláru znepokojujúca.
Krajina dosahuje popredné miesta na svete v chove tiav, produkcii ťavieho mäsa a iných ťavích produktov.
Obyvateľstvo.
Asi polovicu obyvateľstva tvoria Ísovia (Issovia), nazývaní aj Somálci. Afari tvoria asi 35% obyvateľstva. Ďalej sú v krajine prítomné početné komunity Európanov (najmä Talianov a Francúzov), Arabov a Etiópčanov. Pestrá národnostná skladba obyvateľstva na tomto malom území bola príčinou občianskej vojny v 90. rokoch 20. storočia.
Okrem nepočetnej európskej menšiny kresťanov sú takmer všetci obyvatelia moslimovia.
Zdroje.
Lexikon zemí světa, Kartografie Praha, 1999